ད་ལྟའི་ཆར་ཉེན་སྐྱོབ་རུ་ཁག་གིས་ཛ་དྲག་མྱུར་སྐྱོབ་བྱེད་མུས་ཡིན་འདུག་ཅིང་།རྒྱ་གར་དབུས་གཞུང་གིས་ཉེན་སྐྱོབ་རུ་ཁག་འཕར་མ་མངགས་ཡོད་འདུག་པ་དང་།མངའ་སྡེའི་སྤྱི་ཁྱབ་བློན་ཆེན་པཱི་ན་ར་ཡིས་གསར་འགོར་པར་ད་ལྟ་ང་ཚོར་ཀེ་ར་ལའི་ལོ་རྒྱུས་ནང་དེ་སྔོན་བྱུང་མྱོང་མེད་པའི་གནས་ཚུལ་ཞིག་བྱུང་སོང་ཞེས་བརྗོད་ཡོད་འདུགདེ་བཞིན་གནས་ཚུལ་འདིའི་ཐོག་རྒྱ་གར་གྱི་སྲིད་བློན་མོ་དྷི་ཡིས་ད་ནང་ཞོགས་པར་ཀེ་ར་ལའི་སྤྱི་ཁྱབ་བློན་ཆེན་པཱི་ན་ར་ཡི་དང་ལྷན་དུ་སླར་ཡང་སྐད་ཆ་བྱུང་།ང་ཚོས་མངའ་སྡེའི་ནང་ཆུ་ལོག་གི་གནས་སྟངས་སྐོར་གྲོས་བསྡུར་བྱས་ཡིན།མངའ་སྡེའི་ནང་ཉེན་སྐྱོབ་དང་ངལ་སེལ་གྱི་ལས་གཞི་ཤུགས་ཆེ་རུ་གཏོང་རྒྱུའི་ཐད་བདེ་སྲུང་ལྷན་ཁང་ལ་རེ་སྐུལ་ཞུས་ཡོད།ཀེ་ར་ལ་མངའ་སྡེའི་མི་མང་གི་བདེ་འཇགས་ཡག་པོ་ཡོང་བའི་སྨོན་འདུན་ཡོད་ཅེས་སྤྱི་ཚོགས་དྲ་ལམ་ཊུ་ཊེར་བརྒྱུད་སྤེལ་ཡོད་འདུག།